
 “Publiskās apspriešanas laikā 03.12.2025. - 17.12.2025. saņemto viedokļu, priekšlikumu un iebildumu apkopojums par Grozījumi Ministru kabineta 2021. gada 19. oktobra noteikumos Nr.&nbsp;704 "Prasības darbībām ar ozona slāni noārdošām vielām un fluorētām siltumnīcefekta gāzēm"”
	Nr.p.k.
	Viedokļa / priekšlikuma / iebilduma iesniedzējs*
	Iesniegtā viedokļa / priekšlikuma / iebilduma būtība
	Ņemts vērā / ņemts vērā daļēji / nav ņemts vērā
	Skaidrojums, kādā veidā viedoklis / priekšlikums / iebildums ir ņemts vērā vai ņemts vērā daļēji, vai pamatojums, ja viedoklis / priekšlikums / iebildums nav ņemts vērā

	1.
	Ļubova Paršikova
	25-TA-1339 grozījumi Ministru kabineta 2021. gada 19. oktobra noteikumos Nr. 704 "Prasības darbībām ar ozona slāni noārdošām vielām un fluorētām siltumnīcefekta gāzēm" (turpmāk - Noteikumu projekts) ir nepieciešami daži precizējumi un papildinājumi.

1. Ņemot vērā aktīvu F-gāzu regulējuma pārskatīšanu ES un diezgan plašu uzskaitījumu Noteikumu projekta 2. punktā, nepieciešams pārbaudīt, vai nevajadzētu to papildināt ar atsaucēm arī uz citām šogad pieņemtajām Regulām no EK vietnes saraksta (pieejams: https://climate.ec.europa.eu/eu-action/fluorinated-greenhouse-gases/documentation/f-gas-legislation_en), kas būtu attiecināmas konkrētajiem MK noteikumiem.

2. Noteikumu projekta 2. pielikuma 1. tabulā iekļautais uzskaitījums ir nepilnīgs un neiekļauj vairākas piemērošanas jomas:
1) Sektoru uzskaitījumā nav iekļautas Organiskā Renkina cikla iekārtas (ORC), kas attiecināmas uz enerģijas ražošanu;
2) S2 sektora apakšsektoros nav uzskaitīta lauksaimniecība;
3) S3 un S5 apakšektoru uzskaitījumu nepieciešams pārskatīt, papildinot atbilstoši grupai ar gaisa kuģiem, tramvajiem, lauksaimniecības un būvniecības tehniku u.c., kas ir uzskaitīts Regulā 2024/573 un Regulā 2025/1893 uz attiecināms Latvijai.
4) ieteicams šo pielikumu papildināt arī ar papildu grupām (vai veidojot papildu tabulu), balstoties uz Regulas 2024/573 IV pielikumā norādītiem aizliegumiem un to grafikiem laist tirgū noteiktus iekārtu veidus.


Jāvērš uzmanība uz to, ka utilizējot šādas iekārtas, kas šobrīd nav uzskaitītas Noteikumu projekta 2. pielikumā, par tām tādā vai citādā veidā arī būs jānodod atskaites par atgūto F-gāzu daudzumu (piemēram, atkritumu apsaimniekotājiem). Līdz ar to, ieteicams ņemt vērā arī Regulas 2024/573 8. pantā norādītas prasības, iestrādājot šajos MK noteikumos tās daļas, kas būtu attiecināmas konkrētajam tiesību aktam. Ir arī būtiski pievērst šādu iekārtu tirgotāju un lietotāju papildu uzmanību pieaugošām prasībām.
	Ņemts vērā daļēji
	1. Noteikumu projekta 2. punktā iekļautas regulas, kuru prasības jāņem vērā, veicot darbības ar ozona slāni noārdošām vielām, fluorētām siltumnīcefekta gāzēm un alternatīvām vielām, tostarp dabiskiem aukstumaģentiem, kā arī produktiem, aprīkojumu un to daļām, kas satur šīs vielas vai gāzes vai kuru darbība ir atkarīga no tām.
2. Noteikuma projekta 2. pielikuma 1. tabulā:
1) papildināts S2 sektors ar  apakšsektoru S2.5 Organiskā Renkina cikla iekārtas (ORC).
2) S2 sektora S2.1 apakšsektors aptver pārtikas, dzērienu, ķīmiskajā un citā ražošanā izmantotos dzesētājus, un tā tvērums juridiski ietver arī visus dzesēšanas iekārtu veidus, kas funkcionāli nodrošina saražotās produkcijas dzesēšanu un uzglabāšanu. Tehniski dzesētāji, kas tiek izmantoti lauksaimniecībā saražotās produkcijas dzesēšanai un uzglabāšanai, ir pielīdzināmi pārtikas ražošanas procesā izmantotajām dzesēšanas iekārtām
3) S5 sektors papildināts ar S5.5 apakšsektoru gaisa kuģi un S5.6 apakšsektoru tramvaji. Pie S5.7 apakšsektora mobilā tehnika tiek pieskaitīta arī lauksaimniecības un būvniecības tehnika.

4) Pamatojoties uz Regulas 2024/573 11. panta 1. punktu, aizliegums laist tirgū Regulas IV pielikumā uzskaitītos produktus, aprīkojumu un to sastāvdaļas no attiecīgajos pielikumā noteiktajiem termiņiem ir tieši piemērojams un izriet no Regulas 2024/573. 

Noteikumu projekta 2. pielikuma 1. tabula ir pārskatīta un iekļauti papildus apakšsektori.
Noteikumu projekta 13.4 punkts nosaka, ka, veicot ozona slāni noārdošo vielu un fluorēto siltumnīcefekta gāzu atgūšanu un iznīcināšanu, papildus Regulas (ES) 2024/590 20. pantā un Regulas (ES) 2024/573 8. pantā noteiktajām prasībām ir jāievēro arī atkritumu apsaimniekošanas jomu regulējošo normatīvo aktu prasības. Līdz ar to attiecīgie pienākumi tiks skatīti kopsakarā ar atkritumu apsaimniekošanas procesu.




	2.
	Deniss Lukašuks
	25-TA-1339 grozījumi Ministru kabineta 2021. gada 19. oktobra noteikumos Nr. 704 "Prasības darbībām ar ozona slāni noārdošām vielām un fluorētām siltumnīcefekta gāzēm" (turpmāk - Noteikumu projekts) ir nepieciešami daži precizējumi un papildinājumi.

1. Noteikumu projekta 2. pielikuma 1. tabulā iekļautais uzskaitījums ir nepilnīgs un neiekļauj vairākas piemērošanas jomas:

1) S4pievienot citas ierīces (sinātāji, žāvētājs un t.l.)
2) Obligāto reģistrācijas un utilizācijas procedūru izstrāde iekārtām, kas satur fluorētas gāzes.
3) Ziņojuma iesniegšana VVD vai KEM par atgūto gāzu pārstrādi vai utilizāciju.

	Ņemts vērā daļēji
	1. Noteikuma projekta 2. pielikuma 1. tabulā:
1) papildināts S4 sektors ar apakšsektoru S4.3 Cits (gaisa mitruma samazināšanas iekārtas, žāvēšanas iekārtas, u.c.).

2) Skaidrojam, ka Regulas 2024/573 8. pants nosaka, ka operatoriem ir pienākums nodrošināt fluorēto siltumnīcefekta gāzu atgūšanu un to turpmāku reciklēšanu, pārgūšanu vai iznīcināšanu, ko veic attiecīgi kvalificētas personas.
Skaidrojam, ka saskaņā ar Līguma par Eiropas Savienības darbību 288. panta otro daļu „Regulas ir vispārpiemērojamas. Tās uzliek saistības kopumā un ir tieši piemērojamas visās dalībvalstīs.” Regulas ir aizliegts pārrakstīt nacionālajos tiesību aktos un tās automātiski kļūst par nacionālās tiesību sistēmas sastāvdaļu.
Prasības attiecībā uz atgūto fluorēto siltumnīcefekta gāzu turpmāko apstrādes (pēc aprīkojuma izņemšanas no ekspluatācijas tās tiek reciklētas, pārgūtas vai iznīcinātas) dokumentēšanu tiek īstenotas atbilstoši atkritumu apsaimniekošanas jomu regulējošajos normatīvajos aktos noteiktajā kārtībā. Tajā skaitā atbilstoši:
1. Ministru kabineta 2014. gada 8. jūlija noteikumi Nr. 388 “Elektrisko un elektronisko iekārtu kategorijas un marķēšanas prasības un šo iekārtu atkritumu apsaimniekošanas prasības un kārtība”, kas nosaka iekārtu atkritumu savākšanas un apstrādes prasības un iekārtu atkritumu savākšanas, atkārtotas izmantošanas, pārstrādes un reģenerācijas apjomus un termiņus, kā arī kārtību, kādā sniedzams ziņojums par šo darbu izpildi;
2. Ministru kabineta 2021. gada 28. janvāra noteikumiem Nr. 64 “Kārtība, kādā atbrīvo no dabas resursu nodokļa samaksas par videi kaitīgām precēm”, kas nosaka videi kaitīgu preču atkritumu savākšanas, sagatavošanas atkārtotai izmantošanai vai pārstrādes un reģenerācijas apjomi;
3. Ministru kabineta 2021. gada 18. februāra noteikumiem Nr. 113 “Atkritumu un to pārvadājumu uzskaites kārtība”, kas nosaka kārtību, kādā bīstamo atkritumu (izņemot sadzīves bīstamos atkritumus) radītājs vai apsaimniekotājs nodrošina radīto vai apsaimniekoto bīstamo atkritumu identifikāciju, uzskaiti, iepakošanu, marķēšanu, uzglabāšanu un pārvadājumu uzskaiti, kārtību, kādā atkritumu pārstrādes, reģenerācijas vai apglabāšanas iekārtas operators paziņo par bīstamo atkritumu saņemšanu pārstrādei, reģenerācijai vai apglabāšanai.
3) Ministru kabineta 2017. gada 23. maija noteikumi Nr. 271 “Noteikumi par vides aizsardzības oficiālās statistikas un piesārņojošās darbības pārskata veidlapām” noteikumi nosaka vides aizsardzības oficiālās statistikas un piesārņojošās darbības pārskata veidlapas, kā arī to aizpildīšanas, iesniegšanas un pārbaudes kārtību.

	Atbildīgā persona
	
	

	
	(vārds, uzvārds, paraksts**)
	



Piezīmes.
* Iesniedzējs (fiziskai personai – vārds, uzvārds, juridiskai personai – nosaukums) var tikt publiskots, ja viņš tam ir piekritis. Ja attiecināms, iesniedzējs norāda interešu pārstāvja reģistrācijas numuru.
** Dokumenta rekvizītus "datums" un "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

